Svalereden Strand Camping

Sæby Handel: Aktivitetskalender 2026
2026-03-23 - 2026-12-31 | Sæby Torv, Vestergade 24, Sæby, 9300, Denmark
Det sker på Sæby Torv
Se en nærmere beskrivelse af arrangementerne i kalenderen. Den opdateres løbende, efterhånden som nye oplysninger foreligger.

PÅSKEN I SÆBY 2026
2026-04-02 - 2026-04-04
AFLYSNING: Lørdag den 4. april er arrangementet med BLUEY OG BINGO desværre AFLYST.

Som et lille plaster på såret, har vi et påskeæg til alle de børn der møder frem på Sæby Torv i morgen lørdag kl. 11.

Mvh Sæby Handelsstandsforening

PÅSKEN 2026 I SÆBY: Træskulptør Niels Einar
2026-04-03 - 2026-04-04
I påskedagene får Sæby besøg af træskulptør Niels Einar, som arbejder med motorsaven som sit primære værktøj.

Med stor præcision og et sikkert kunstnerisk blik forvandler han rå træstammer til unikke skulpturer med hver deres udtryk og fortælling.

Ved denne lejlighed vil han skabe sin egen fortolkning af Sæbys vartegn, “Fruen fra Havet”
Træet stammer fra Sæbygård Skov og er venligt doneret af Nordjyske Bank, efter at det blev fældet af sikkerhedsmæssige årsager.
Arbejdet udføres med accept fra kunstneren bag originalskulpturen, Marit Benthe Norheim, hvis værk ved Sæby Havn er et velkendt vartegn for byen.

Processen er både fysisk og intuitiv og giver et sjældent indblik i, hvordan et naturmateriale gradvist formes til kunst.

Som en del af påskestemningen i Sæby er der mulighed for at opleve arbejdet på tæt hold på Sæby Torv torsdag den 2. april og fredag den 3. april kl. 9–14

Sæby Handel

Sæby Torv: ARRANGEMENTET ER AFLYST
2026-04-04 11:00 - 12:30 UTC
BLUEY OG BINGO KOMMER TIL SÆBY LØRDAG DEN 4. APRIL 2026

AFLYSNING!!

Sæby Handel er meget skuffet og kede af det over at måtte meddele at arrangementet i morgen desværre er aflyst.
Arrangørerne har her fredag aften meddelt at den udlejningsbil/varevogn de har lejet til formålet er brudt sammen på Sjælland og de grundet helligdag osv ikke har mulighed for at komme frem til arrangementet.
Vi har gjort alt for at finde en løsning, men det har ikke været muligt, hvilket vi er frygtelig kede af.
Som et lille plaster på såret, har vi et påskeæg til alle de børn der møder frem på Sæby Torv i morgen lørdag kl. 11.
VI BEKLAGER MANGE GANGE – DETTE ER DESVÆRRE UDE AF VORES HÆNDER..!!

Sæby Handel

© Ludo Studio
